*Kivonat a Jászberény Városi Önkormányzat Képviselő-testületének 2018. december 12-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***289/2018. (XII. 12.) határozata***

***A Jászberény, Fürdő utca 2. szám alatti társasház mögött fekvő ingatlan haszonkölcsönbe adásáról szóló 19/2014. (I. 15.) határozat módosításáról***

1. A Jászberény Városi Önkormányzat Képviselő-testülete (továbbiakban: Képviselő- testület) A Jászberény, Fürdő utca 2. szám alatti társasház mögött fekvő ingatlan haszonkölcsönbe adásáról szóló 19/2014. (I. 15.) határozatot (továbbiakban: Határozat) az alábbiak szerint módosítja:

„1. A Jászberény Város Önkormányzatának Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a, továbbá a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet 18. § (1) bekezdése alapján hozzájárul a Jászberény Város Önkormányzatának tulajdonát képező jászberényi 3922/2 hrsz.-ú, **677 m²** nagyságú, közterület megnevezésű, a Jászberény, Fürdő utca 2. szám alatti társasház mögött fekvő ingatlannak a **Jászberény, Fürdő utca 2., valamint Holló András utca 2-4.** szám alatti társasház részére történő térítésmentes használatba – haszonkölcsönbe – adásához 2019. február 1-i időponttól kezdődően – 180 napos felmondási idő kikötése mellett – határozatlan időtartamra szólóan.”

3. A Határozat módosítással nem érintett részei változatlan tartalommal hatályban maradnak.

4. A Képviselő-testület felhatalmazza Jászberény Város polgármesterét az 1. és 2. pontban foglaltak szerint módosított szerződés Jászberény Városi Önkormányzat képviseletében történő aláírására.

**Határidő:** 2019. január 31.

**Felelős**: Dr. Szabó Tamás polgármester (a módosított szerződés aláírása vonatkozásában)

 Lányi László, a PH Városüzemeltetési Iroda vezetője

**Erről:**

1. Társasház képviselője: Darázs Melinda, Jászberény, Holló András utca 2.,
2. Jász-Nagykun-Szolnok Megyei Kormányhivatal – Szolnok,
3. Gazdasági és Tulajdonosi Bizottság tagjai,
4. PH Közgazdasági Iroda – helyben,
5. PH Városüzemeltetési Iroda – helyben,
6. Képviselő-testület valamennyi tagja,
7. Irattár é r t e s ü l.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. december 13.*

 *(Dr. Bessenyei Lilla)*

 *irodavezető*